Majanduskeskkonna arendamise rakenduskava

SEIREKOMISJON NR 2 ELEKTRONPOSTI TEEL

Otsuste protokoll

Hääletuse toimumise aeg: 3-.24. oktoober 2007 

Hääletuses osales 20 seirekomisjoni liiget või nende asendusliiget, kaks seirekomisjoni liiget ei osalenud hääletusel ja vastavalt seirekomisjoni töökorra punktile 9.5. loeti, et nad otsustasid eelnõu poolt. Kaks poolthäält laekus tingimustega, kuid kuna neid otsustati mitte arvesse võtta, kvalifitseerusid need hääled vastuhäälteks. Laekunud ettepanekud on toodud iga suuna kriteeriumide järel kaldkirjas. 

Kokku laekus 20 poolthäält ja 2 vastuhäält ning majanduskeskkonna arendamise rakenduskava üldised valikukriteeriumid on kinnitatud järgnevalt:

OTSUS NR 1: Kinnitada prioriteetse suuna nr 1 „Ettevõtluse uuendus- ja kasvuvõime” üldised valikukriteeriumid järgmises sõnastuses:

1.1.	Projekti tegevuste mõju prioriteetse suuna eesmärkide saavutamisele
1.2.	Projekt aitab kaasa ettevõtlussektori konkurentsivõime kasvule
1.3.	Projekt aitab kaasa ettevõtlussektori jätkusuutlikule arengule
1.4.	Projekti teostatavus 

Antud prioriteetse suuna puhul rakendatakse kõikide projektide valikul kõiki toodud kriteeriume.

Rahandusministeeriumilt  laekus kaks sama sisuga kommentaari:
MKMi poolsel meetme määruste tingimuste koostamisel arvestatakse nende üldiste valikukriteeriumidega ning ettevõtluse suuna kriteeriumide „Projekt aitab kaasa ettevõtlussektori konkurentsivõime kasvule“ ja „Projekt aitab kaasa ettevõtlussektori jätkusuutlikule arengule“ puhul tuuakse välja ja selgitatakse meetme määruses täpsemalt ka nende arvestamise metoodikat ning tuuakse välja erisused, mida üks või teine kriteerium täpselt tähendab.
Selle ettepaneku põhjenduseks on, et käesoleval hetkel on need kaks kriteeriumi omavahel väga sarnased ja jõuavad lõppkokkuvõttes mõlemad välja ”kasusaaja või ettevõtte konkurentsivõime kasvuni“ (see on toodud ka kriteeriumide lahtiseletustes) ning seetõttu ei ole võimalik üheselt eristada, millisel põhimõttel on need teineteisest eraldiseisvad kriteeriumid.

Vastus:
Prioriteetse suuna rakendusasutusena ei nõustu Majandus- ja Kommunikatsiooniministeerium (MKM) antud ettepanekuga, kuna see muudaks üldiste valikukriteeriumide esialgse koostamise esialgset kokkulepet – meetme määrustes ei täpsustata kriteeriumide arvestamise metoodika ja ei tooda välja erisusi, mida üks või teine kriteerium täpselt tähendab. Meetme tasandil peavad kriteeriumid kandma üldiste valikukriteeriumide mõtet ning mitte ilmtingimata kattuma sõna-sõnal. Nii MKM majandusarengu kui ka välisvahendite osakond kontrollivad meetme määruste koostamisel nendes toodud täpsemate kriteeriumide vastavust üldistele valikukriteeriumidele ja üldjuhul ei täpsustata arvestamise metoodikat. 

Lisaks laekus kommentaar ettepanekuga täpsustada kriteeriumi „Projekt aitab kaasa ettevõtlussektori jätkusuutlikule arengule” järgmises sõnastuses:
Antud kriteeriumi eesmärgiks on toetada projekte, mis on keskkonnasäästlikud ja sotsiaalselt jätkusuutlikud ning aitavad ettevõtlussektoril olla konkurentsivõimelised tulevikus või aitaks kaasa nn ettevõtluse järelkasvu tekkele.

Vastus:
Ettepaneku esitajaga aru pidades jõuti järgneva kompromissini, mis lisatakse antud üldise valikukriteeriumi selgitusse:
Antud kriteeriumi eesmärgiks on toetada projekte, mis aitavad ettevõtlussektoril olla konkurentsivõimelised tulevikus või aitaks kaasa nn ettevõtluse järelkasvu tekkele. Seejuures jälgitakse, et projekt oleks keskkonnasäästlikkuse ja sotsiaalse jätkusuutlikkuse arendamise seisukohalt positiivse või neutraalse mõjuga.

OTSUS NR 2: Kinnitada prioriteetse suuna nr 2 „Eesti T&A konkurentsivõime tugevdamine teadusprogrammide ja kõrgkoolide ning teadusasutuste kaasajastamise kaudu” üldised valikukriteeriumid järgmises sõnastuses:

Üldised kriteeriumid:
2.1.	Projekti tegevuste mõju prioriteetse suuna eesmärkide saavutamisele
2.2.	Projekti teostatavus
Spetsiifilised kriteeriumid:
2.3.	Fokusseeritus ja mõju TA&I konkurentsivõime kasvule eelisarendatavates valdkondades (meetmete 1, ning 3 ja 4 TjaAle ettenähtud investeeringute puhul) 
2.4.	Panus riikliku koolitustellimuse eelisvaldkondadesse, regionaalarengusse, loomemajandusse (ainult meetmete 3 ja 4 kõrgkoolidele ettenähtud investeeringute osas)
2.5.	Projekt toetab T&A ja kõrghariduse rahvusvahelistumist (kõikide meetmete puhul) 
2.6.	Projekti tulemusel parandatakse teadus- ja õppetöös osalevate inimeste töötingimusi ja töökeskkonda (kõikide meetmete puhul). 
2.7.	Projekti tulemuste kasutatavuse ulatus, sh turuväljundile orienteeritus ja rakendatavus või kasutajate arvukus (eelkõige meetme 1 puhul, aga kasutatavad ka teiste meetmete jaoks)

Antud prioriteetse suuna puhul rakendatakse kõikide projektide valikul kõiki üldisi kriteeriume ja spetsiifilisi kriteeriume rakendatakse vastavalt sulgudes toodud infole.

Rahandusministeeriumilt laekus kaks sama sisuga kommentaari:
Kriteerium "Fokuseeritus ja mõju TA&I konkurentsivõime kasvule eelisarendatavates valdkondades" puhul on märgitud selgitustes, et nendeks on Eesti TA&I strateegia 2007-2013 võtmevaldkonnad (IKT, biotehnoloogiad, materjalitehnoloogiad, energeetika, tervishoid ning hoolekanne ja keskkond). Tegime ka varasemas märkuste esitamise faasis ettepaneku määratleda eelisarendatavatele valdkondadele suunatus täpsemalt, et eelistatakse TA&I strateegia võtmevaldkondadesse suunatud projekte - sh eelkõige riiklike TA&I programmide konkreetsete valdkondade omi. Seda põhjusel, et TA&I strateegia võtmevaldkonnad on väga laiad ja võivad nö kõike hõlmata, samas on meil oluline just konkreetsete riiklike programmide teemade toetamiseks võimalikult teisi TA&I instrumente suunata. Antud märkuse kohta on märgitud kommentaaridega arvestamise tabelis, et seda on arvestatud - aga selgitused seda ei peegelda. Palume selgitusi vastavalt täiendada, kuna just teiste meetmete suunamine riiklike TA&I programmide kitsastele valdkondadele (st TEII võtmevaldkondade sisestele teemavaldkondadele) on oluline nende programmide parimal võimalikul moel õnnestumiseks - ainult laiadele võtmevaldkondadele seda piisavalt ei toeta.

Vastus:
Prioriteetse suuna rakenduskasutusena lisas Haridus- ja Teadusministeerium ettepanekus toodud täpsustuse, kuid samas on selgituses nimetatud valdkonnad just nimelt need valdkonnad, kus on kavas käivitada riiklikud programmid. Kuna aga programmide käivitamine võtab aega ja samal ajal tuleb investeeringute osas teha otsused juba praegu, on otstarbekam selguse huvides nimetada need valdkonnad ka nimepidi. 

OTSUS NR 3: Kinnitada prioriteetse suuna nr 5 „Infoühiskonna edendamine” üldised valikukriteeriumid järgmises sõnastuses:

Üldised kriteeriumid
5.1.	Projekti tegevuste mõju prioriteetse suuna eesmärkide saavutamisele
5.2.	Projekti teostatavus
Spetsiifilised kriteeriumid:
5.3.	Projekt on kooskõlas riigi IT poliitikaga ja sellest tulenevate juhiste ning soovitustega
5.4.	Projekti tulemuste kasutamise ulatus, sotsiaalmajanduslik mõju ja kasutajate arvukus
5.5.	Projekti tulemuste jätkusuutlik kasutatavus
5.6.	Projekti innovaatilisus

Antud prioriteetse suuna puhul rakendatakse kõikide projektide valikul kõiki toodud kriteeriume.

Kommentaare hääletuse käigus sellele suunale ei laekunud.

Ahti Kuningas
Seirekomisjoni aseesimees
Külli Kraner
Protokolli koostaja
 29.10.2007